"Ертіс орманы" басшысы пара алды деген күдікке ілінді
""Ертіс орманы" басшысы пара алды деген күдікке ілінді" | "https://abai.kz/post/179597"
TITLE: "Ертіс орманы" басшысы пара алды деген күдікке ілінді
URL: https://abai.kz/post/179597
META: ""Ертіс орманы" басшысы пара алды деген күдікке ілінді" | "https://abai.kz/post/179597"
DATE: 06.02.2024
AUTHOR(s): Abai.kz
TOTAL WORDS: 149
TEXT: Павлодар облысы бойынша Сыбайлас жемқорлыққа қарсы қызмет прокуратураның үйлестіруімен орман шаруашылығын қорғау саласындағы жүйелі жемқорлықты анықтау шеңберінде «Ертіс Орманы» Мемлекеттік орман табиғи резерватының (бұдан әрі – Резерват) басшысы тарапынан пара алу фактілерін анықтады. Ол кәсіпкерлерге іскерлік орманды заңсыз кескені және сатқаны үшін пара алудың қылмыстық схемасын ұйымдастырғаны анықталды. Ағымдағы жылдың 26 қаңтарында тергеу сотының санкциясымен Резерват басшысы 2 ай мерзімге қамауға алынды. Сонымен қатар, Резерваттың бес бухгалтеріне қатысты сотқа дейінгі тергеу жүргізілуде, олар 2021-2023 жылдар аралығында өздерінің карточкалық шоттарына, сондай-ақ мекеменің жұмыс істеп тұрған және бұрынғы қызметкерлерінің шоттарына жалақыны есептеу және аудару арқылы 25 млн теңге сомасында аса ірі мөлшерде бюджет қаражатын жымқырған. Келтірілген материалдық залал ішінара өтелді. Тергеу жалғасуда. Қылмыстық-процестік кодексінің 201-бабына сәйкес өзге ақпарат жария етуге жатпайды. Конституцияның 77-бабы 3-тармағының 1-тармақшасына және Қылмыстық-процестік кодексінің 19-бабы 1-бөлігіне сәйкес, қылмыстық құқық бұзушылық жасаудағы кінәсі соттың заңды күшіне енген үкімімен белгіленгенге дейін әрбір адам кінәсіз деп есептеледі. Дереккөзі: Антикор Abai.kz
